
DECIZIA Nr. 3/2
din  09 iunie 2026

Cu privire la aprobarea participării
comunei Hîrtopul Mare în calitate de membru fondator
al Grupării Europene de Cooperare Teritorială „EAST GATE”
Raportor – Anghelici Eugenia, primarul comunei

Având în vedere:
1. Nota informativă a Primarului Anghelici Eugenia, înregistrată sub nr. 270 din 03.06.2026;
1. Hotărârile nr. 1–6, adoptate în unanimitate de Adunarea Generală de Constituire a Grupării Europene de Cooperare Teritorială „EAST GATE”, desfășurată la data de 19 martie 2026 la Palatul Parlamentului României, București, cu participarea a 238 de delegați reprezentând autorități publice locale și regionale din România, Republica Bulgaria, Republica Moldova și Ucraina;
1. Decizia anterioară a Consiliului Comunal Hîrtopul Mare  nr. 8/30 din  12.12.2025 privind alocarea contribuției financiare aferente procedurii de constituire a GECT „EAST GATE”, prin care a fost achitată suma de 820 EUR plus TVA, contribuția financiară fiind, în consecință, integral acoperită;
1. Avizele comisiilor consultative de specialitate ale Consiliului Comunal Hîrtopul Mare
În temeiul:
1. Art. 8 și art. 109 din Constituția Republicii Moldova;
1. Acordului de Asociere între Republica Moldova, pe de o parte, și Uniunea Europeană și Comunitatea Europeană a Energiei Atomice și statele membre ale acestora, pe de altă parte, semnat la Bruxelles la 27 iunie 2014, ratificat prin Legea nr. 112/2014, în special Titlul IV – Cooperarea economică și alte forme de cooperare sectorială, capitolele referitoare la cooperarea transfrontalieră și regională;
1. Regulamentului (CE) nr. 1082/2006 al Parlamentului European și al Consiliului din 5 iulie 2006 privind o grupare europeană de cooperare teritorială (GECT), astfel cum a fost modificat prin Regulamentul (UE) nr. 1302/2013 al Parlamentului European și al Consiliului din 17 decembrie 2013, în special art. 1 alin. (2), art. 3, art. 3a, art. 4 alin. (1), (2), (3) și (4), art. 5, art. 8 alin. (1) și (2), art. 9 alin. (1) și (2);
1. Cartei europene a autonomiei locale, adoptată la Strasbourg la 15 octombrie 1985, ratificată prin Hotărârea Parlamentului Republicii Moldova nr. 1253/1997;
1. Art. 14 alin. (1) și alin. (2) lit. e), lit. j), lit. p) și lit. y), art. 19, art. 43 alin. (1) lit. a), lit. b) și lit. q), art. 46 alin. (1) și art. 47 alin. (8) din Legea nr. 436/2006 privind administrația publică locală;
1. Art. 4 alin. (1) lit. j) din Legea nr. 435/2006 privind descentralizarea administrativă;
1. Codului administrativ al Republicii Moldova nr. 116/2018;
1. Legii nr. 100/2017 privind actele normative;
	Consiliul Local  Hîrtopul Mare,
D E C I D E :
1. Se aprobă participarea comunei Hîrtopul Mare (satului/comunei/orașului/municipiului, prin Consiliul Local Hîrtopul Mare, în calitate de membru fondator al Grupării Europene de Cooperare Teritorială „EAST GATE”, cu sediul în municipiul Constanța, județul Constanța, România, constituită pe durată nedeterminată, în conformitate cu prevederile Regulamentului (CE) nr. 1082/2006, astfel cum a fost modificat prin Regulamentul (UE) nr. 1302/2013, ale Acordului de Asociere RM-UE, precum și ale cadrului normativ național aplicabil.
2. Se aprobă proiectul Convenției constitutive și Statutul Grupării Europene de Cooperare Teritorială „EAST GATE”, în forma adoptată de Adunarea Generală de Constituire din data de 19 martie 2026, prevăzute în Anexa nr. 1, care face parte integrantă din prezenta decizie.
3. Se împuternicește Primarul Anghelici Eugenia  să semneze proiectul Convenției constitutive și Statutul GECT „EAST GATE”, precum și orice alte documente necesare în vederea finalizării procedurii de constituire și înregistrare a grupării, în conformitate cu prevederile Regulamentului (CE) nr. 1082/2006 și ale cadrului normativ național aplicabil.
4. Consiliul Local Hîrtopul Mare recunoaște și acceptă structura de guvernanță a GECT „EAST GATE” stabilită prin Hotărârile nr. 3–6 ale Adunării Generale de Constituire din 19 martie 2026, inclusiv:
1. Consiliul de Administrare, format din 111 membri, pentru un mandat de 4 ani;
1. Președintele GECT EAST GATE, dl Florin MITROI, Președintele Consiliului Județean Constanța, pentru un mandat de 2 ani;
1. Directorul GECT EAST GATE cu Mandat Tranzitoriu, dl Sergiu SUHARENCO;
1. Comisia de Cenzori, compusă din 4 membri, câte un reprezentant din fiecare stat partener.

 5. Prezenta decizie nu generează obligații financiare suplimentare pentru bugetul local al comunei Hîrtopul Mare, contribuția financiară aferentă procedurii de constituire a GECT „EAST GATE” fiind integral acoperită prin decizia anterioară prevăzută la alin. (1).
6. Prezenta decizie se comunică:
1. Oficiului Teritorial Chișinău al Cancelariei de Stat, în vederea exercitării controlului obligatoriu de legalitate;
1. Primarului comunei Hîrtopul Mare, dnei Eugenia Anghelici;
1. Contabilității din cadrul Primăriei Hîrtopul Mare;
1. Directorului GECT „EAST GATE” cu Mandat Tranzitoriu;
7. Decizia intră în vigoare la data publicării în Registrul de Stat al Actelor Locale.

Total consilieri – 13, Prezenți - _____
AU VOTAT: pro -___, contra -___, abțineri - ___.

